b'\n_START_ARTICLE_\nSchwannova celica\n_START_SECTION_\nVloga\n_START_PARAGRAPH_\nSchwannove celice tvorijo mielin, le-ta pa je sestavina mielinske ovojnice in predstavlja elektri\xc4\x8dno izolacijo aksona. Na ta na\xc4\x8din je omogo\xc4\x8den hitrej\xc5\xa1i prenos akcijskega potenciala po \xc5\xbeiv\xc4\x8dnem vlaknu, saj po mieliniziranem aksonu ta ne potuje neprekinjeno, pa\xc4\x8d pa ska\xc4\x8de iz enega Rainverovega za\xc5\xbeetka na drugega._NEWLINE_Schannove celice imajo pomembno vlogo pri varovanju in regeneraciji \xc5\xbeiv\xc4\x8dnih celic obkrajnega \xc5\xbeiv\xc4\x8devja. Raziskujejo njihovo potencialno uporabljivost pri zdravljenju demielizirajo\xc4\x8dih boleznih in po\xc5\xa1kodbah hrbtenja\xc4\x8de. Zmo\xc5\xbene so namre\xc4\x8d dediferenciacije, migracije, proliferacije, tvorbe rastnih dejavnikov in mielinizacije regeneriranih aksonov.\n_START_SECTION_\nMotnje\n_START_PARAGRAPH_\nSchwannove celice so prizadete pri \xc5\xa1tevilnih demielizirajo\xc4\x8dih boleznih, kot sta Charcot-Marie-Toothova bolezen in Guillain-Barr\xc3\xa9jev sindrom, njihova oku\xc5\xbeba z bakterijo Mycobacterium leprae povzro\xc4\x8di gobavost, so pa vklju\xc4\x8dene tudi v razvoj raka v primeru nevrofibromatoze tipov 1 in 2.'